24. ΑΝΑΓΚ. ΝΟΜΟΣ υπ’ αριθ. 351 της 2/9 Απρ. 1968 (ΦΕΚ Α΄ 75) Περί καταβολής εις βάρος των πιστώσεων των έργων της δαπάνης μετατοπίσεως των δικτύων των Οργανισμών κοινής ωφελείας. Άρθρον μόνον.-1.Εις ας περιπτώσεις κατά την κατασκευήν, ανακατασκευήν ή συντήρησιν οδών ή δικτύων υπονόμων ή ετέρων δημοσίων έργων ή έργων Ν.Π.Δ.Δ. απαιτείται η μετατόπισις ή οιαιδήποτε έτεραι εργασίαι επί του δικτύου ή των εγκαταστάσεων Εταιρειών ή Οργανισμών κοινής ωφελείας, ή εργασίαι δια την πρόβλεψιν διελεύσεων τοιούτων δικτύων, αι δαπάναι των εργασιών τούτων, εις ην έκτασιν αντιστοιχούν προς αποκατάστασιν της προ της εκτελέσεως των έργων υφισταμένης καταστάσεως, βαρύνουσι τας πιστώσεις του υπό εκτέλεσιν έργου του Δημοσίου ή Ν.Π.Δ.Δ. και προκαταβάλλονται εις τον οικείον φορέα, βάσει του υπό τούτου συντασσομένου προϋπολογισμού. Εις τας περιπτώσεις ταύτας οριστικόν δικαιολογητικόν της δαπάνης αποτελεί δια μεν την προκαταβολήν ο προυπολογισμός και το αποδεικτικόν της πληρωμής δια δε την τελικήν εξόφλησιν, ο υπό του εκτελέσαντος την εργασίαν φορέως συντασσόμενος απολογισμός και το αποδεικτικόν της πληρωμής. 2.Αι μέχρι σήμερον γενόμεναι τοιαύται ως εν παρ. 1 καταβολαί νομιμοποιούνται βάσει του οικείου αποδεικτικού πληρωμής. Οι διατάξεις του ανωτέρω Α.Ν. 351/1968 δεν έχουν εφαρμογήν για την περιοχή Μείζονος Πρωτευούσης (βλ. άρθρ. 6 Νόμ. 999/1979 (κατωτ. σελ. 596, 21). 